Birgitte Seyffarth

Birgitte Seyffarth (født 1968) er en norsk TV-personlighet og tidligere modell. 

Seyffarth ble kjent for norske TV-seere fra 1989 da hun var programvertinne i TVNorge-programmet Casino sammen med Hallvard Flatland. Hun hadde denne jobben frem til 1993, og deltok totalt i 210 sendinger. I programmet sa hun ingenting, og ble derfor landskjent som «Tause Birgitte». I 1996 var hun programleder for underholdningsprogrammet Kjære Birgitte på samme kanal.

Seyffarth ble kåret til «Årets modell» i bladet Tique i 1986. Hun arbeidet i årene som fulgte som foto-modell og mannekeng, og TV-suksessen med Casino gjorde henne for en periode til en av landets mest etterspurte modeller.

Hun har siden 2016 arbeidet med medieovervåkning i Retriever Norge.

 Referanser 
«Glitrende minne fra fire års taushet». VG 17. mars 1996.
«'Tause Birgitte' tar oppstyret med ro». NTBtekst 21. mars 1990.
«Full TV-krig på fredagskvelden». VG  7. august 1993.
«Tause 'Casino'-Christiane». VG 7. september 1993.

 Eksterne lenker 


Kategori:Norske TV-programledere
Kategori:Norske TV-personligheter
Kategori:Norske modeller
Kategori:Programledere for TVNorge
Kategori:Personer fra Oppegård kommune